b'\n_START_ARTICLE_\nStreptokokni faringitis\n_START_SECTION_\nZnaki in simptomi\n_START_PARAGRAPH_\nTipi\xc4\x8dni simptomi streptokoknega laringitisa so vneto grlo, vro\xc4\x8dina nad 38\xc2\xa0\xc2\xb0C, tonzilarni eksudati (gnoj na mandljih), in pove\xc4\x8dani cervikalni limfni vozli._NEWLINE_Simptomi so med drugim tudi glavobol, slabost in bruhanje, bole\xc4\x8dine v trebuhu,, bole\xc4\x8de mi\xc5\xa1ice,, izpu\xc5\xa1\xc4\x8daj kot pri \xc5\xa1krlatinki ali palatalne petehije, ki so sicer neobi\xc4\x8dajen, vendar zelo specifi\xc4\x8den znak. Inkubacijska doba, z drugo besedo nastop simptomov je od enega do treh dni po stiku. \xc4\x8ce ne pride do vro\xc4\x8dine, rde\xc4\x8dih o\xc4\x8di, hripavosti, izcedka iz nosu ali ulkusov v ustih, pri bolezni verjetno ne gre za strep grlo. Ravno tako tudi v primeru, da ni vro\xc4\x8dine.\n_START_SECTION_\nVzrok\n_START_PARAGRAPH_\nPovzro\xc4\x8ditelj bolezni je Streptococcus pyogenes, beta-hemoliti\xc4\x8den streptrokok skupine A (GAS). Druge bakterije kot so beta-hemoliti\xc4\x8dni streptokoki, ki ne pripadajo skupini A, in fuzobakterija, so tudi lahko vzrok za faringitis. Bolezen se \xc5\xa1iri prek neposrednega, bli\xc5\xbenjega stika z oku\xc5\xbeeno osebo, tako da zadr\xc5\xbeevanje v skupinah, kot se recimo dogaja pri vojakih ali v \xc5\xa1olah, pove\xc4\x8duje verjetnost za prenos.  Za posu\xc5\xa1ene bakterije v prahu so ugotovili, da niso ku\xc5\xbene, vla\xc5\xbene bakterije pa lahko, na primer na zobnih \xc5\xa1\xc4\x8detkah in podobnih predmetih, pre\xc5\xbeivijo do petnajst dni. Kontaminirana hrana je redko vzrok za izbruh bolezni. 12\xc2\xa0% otrok, ki ne ka\xc5\xbeejo znakov ali simptomov, nosi GAS v svojem \xc5\xberelu.\n_START_SECTION_\nTestiranje v laboratoriju\n_START_PARAGRAPH_\nKultura grla je zlati standard za diagnozo streptokoknega vnetja \xc5\xberela z ob\xc4\x8dutljivostjo 90\xe2\x80\x9395%. Lahko se tudi uporabi hitri streptokokni test (znan tudi kot RADT -\xc2\xa0\xc2\xbbrapid antigen detection testing\xc2\xab\xc2\xa0t. j. hitri test na antigene), ki je sicer hitrej\xc5\xa1i, vendar ima ni\xc5\xbejo ob\xc4\x8dutljivost (70%) in statisti\xc4\x8dno enakovredno specifi\xc4\x8dnost (98%) kot kultura iz \xc5\xberela. Hitri preskus na strep ima ni\xc5\xbejo ob\xc4\x8dutljivost (70%) in kot kultura grla in statisti\xc4\x8dno enako specifi\xc4\x8dnost (98%). _NEWLINE_Pozitivna kultura iz grla ali RADT skupaj s simptomi omogo\xc4\x8data pozitivno diagnozo pri bolnikih, kjer je vzrok nejasen. Pri odraslih negativni RADT zado\xc5\xa1\xc4\x8da izklju\xc4\x8ditev diagnoze, pri otrocih pa se priporo\xc4\x8da, da se rezultat potrdi z brisom grla. Asimptomati\xc4\x8dnih oseb s kulturo grla ali RADT ni treba rutinsko preverjati, saj dolo\xc4\x8den odstotek populacije v grlu "nosi" streptokokne bakterije stalno, brez \xc5\xa1kodljivih posledic.\n_START_SECTION_\nPrepre\xc4\x8devanje\n_START_PARAGRAPH_\nOdstranitev mandljev je preventiven poseg, smiseln pri osebah, pri katerih pogosto (ve\xc4\x8d kot trikrat letno) prihaja do vnetij grla. Koristi od tega pa so majhne in epizode se ne glede na opravljene posege s \xc4\x8dasom po navadi skraj\xc5\xa1ajo. Do ponavljajo\xc4\x8dih se nastopov faringitisa, ki je pozitiven na GAS, lahko pride pri osebah, ki so kroni\xc4\x8dni prena\xc5\xa1alci GAS, pri \xc4\x8demer pa lahko gre za ponavljajo\xc4\x8de se oku\xc5\xbebe z virusi. Zdravljenja izpostavljenih oseb, ki ne ka\xc5\xbeejo simptomov, se ne priporo\xc4\x8da. Zdraviti osebe, ki so nosilci GAS, se ne priporo\xc4\x8da, ker je verjetnost za \xc5\xa1irjenje in za zaplete nizka.\n_START_SECTION_\nZdravljenje\n_START_PARAGRAPH_\n\xc4\x8ce se ga ne zdravi, streptokokno vnetje grla obi\xc4\x8dajno poneha po nekaj dneh. Zdravljenje z antibiotiki skraj\xc5\xa1a \xc4\x8das akutne bolezni za okoli 16\xc2\xa0ur. Glavni razlog za uporabo antibiotikov je zmanj\xc5\xa1ati nevarnost za zaplete kot sta revmati\xc4\x8dna vro\xc4\x8dica in retrofaringealni absces, uspe\xc5\xa1ni pa so, \xc4\x8de se jih odmerja do 9 dni po pojavu prvih simptomov.\n_START_SECTION_\nAnalgetiki\n_START_PARAGRAPH_\nAnalgetiki kot so neasteroidni antirevmatiki (NSAID) in paracetamol ob\xc4\x8dutno laj\xc5\xa1ajo bole\xc4\x8dine, do katerih pride zaradi oku\xc5\xbebe s streptokoki. Pomaga lahko tudi viskozen lidokain. Proti bole\xc4\x8dinam lahko pomagajo tudi kortikosteroidi,  vendar se jih rutinsko ne priporo\xc4\x8da. Odrasli lahko jemljejo aspirin, pri otrocih pa se ga zaradi nevarnosti Reyevega sindroma ne priporo\xc4\x8da.\n_START_SECTION_\nAntibiotiki\n_START_PARAGRAPH_\nV ZDA se za streptokokni faringitis v prvi vrsti zaradi njegove varnosti, cene in uspe\xc5\xa1nosti predpisuje penicilin V. V Evropi se raje odlo\xc4\x8dajo za amoksicilin. V Indiji, kjer je nevarnost za revmati\xc4\x8dno vro\xc4\x8dico vi\xc5\xa1ja, je med zdravili na prvem mestu intramuskularni benzilpenicilin. Ustrezni antibiotiki povpre\xc4\x8dno trajanje simptomov (3\xe2\x80\x935 dni) skraj\xc5\xa1ajo za en dan, poleg tega zmanj\xc5\xa1ajo nalezljivost. Predpisuje se jih, da se zmanj\xc5\xa1a tveganje za zaplete kot sta revmati\xc4\x8dna vro\xc4\x8dica in peritonzilarni absces. Za ljudi z resnimi alergijami na penicilin se priporo\xc4\x8dajo doksaciklin, makrolidi ali pa klindamicin. Prva generacija cefalosporinov se lahko uporablja pri manj resnih alergijah in obstajajo dokazi zato, da imajo cefalosporini bolj\xc5\xa1i u\xc4\x8dinek kot pa penicilin. Streptokokne oku\xc5\xbebe imajo za posledico lahko akutni glomerulonefritis, pojavnost tega stranskega u\xc4\x8dinka pa se zaradi dajanja antibiotikov ne zmanj\xc5\xa1a\n_START_SECTION_\nEpidemiologija\n_START_PARAGRAPH_\nFaringitis oziroma bolezni obse\xc5\xbenej\xc5\xa1e kategorije, kateri pripada streptokokni faringitis, diagnosticirajo v ZDA pri 11 milijonih ljudi letno. Ve\xc4\x8dina primerov je sicer virusnega izvora, vendar je beta-hemoliti\xc4\x8den streptokok skupine A vzrok za 15\xe2\x80\x9330% vnetij \xc5\xberela in grla pri otrocih in za 5\xe2\x80\x9320% pri odraslih. Do obolenj obi\xc4\x8dajno prihaja pozno pozimi in zgodaj spomladi.'